wickkiey/tamil-wikipedia-chunked huggingface dataset:
# விடைக்கொடி

## உசாத்துணைகள்

- சின்னத்துரை தனபாலா, (2008), "நந்திக்கொடியின் முக்கியத்துவமும் பெருமைகளும்", மணிமேகலைப்பிரசுரம்.
- தனபாலா, கலாநிதி., சின்னத்துரை., (2013), "நந்திக்கொடி ஏற்றீர்! கொடிக்கவி பாடீர்!", ஓம்லங்கா வெளியீடு.
- Rasanayagam, Mudaliyar (1926). Ancient Jaffna,being a research into the History of Jaffna from very early times to the Portuguese Period. Everymans Publishers Ltd, Madras (Reprint by New Delhi, AES in 2003). பக். 390. .
- DBS.Jeyaraj, (2013), Reviving Practice of Hoisting ‘Nandi’ (Crouched Bull) Flag As Hindu Festivals and Functions ,பார்த்த நாள்: 1 மார்ச்சு 2017
- Hiduism Today, (2008),Hindu Campaigns for Restoration of Nandi Flag Tradition பார்த்த நாள்: 1 மார்ச்சு 2017
- தமிழ்மிரர் செய்திகள் (2016, மார்ச், 07),"நந்திக் கொடி வாரம் அனுஷ்டிப்பு". பார்த்த நாள்: 1 மார்ச்சு 2017
# இராமாயணம் ஒரு ஆய்வு (நூல்)

**இராமாயணம் ஒரு ஆய்வு** கே. முத்தையா எழுதிய நூலாகும். அரசுகள் தோன்றி, நாடுகளாக விரிவடைய சிறிய அரசுகளை அழித்து பேரரசுகள் தோன்றிய காலகட்டத்தில் இருந்த ஓர் அரச குடும்பத்தின் இயல்பான நடவடிக்கையை இராமாயணம் எனும் காவியமாக வால்மீகி எழுதினார் என்று வாதிட்டு, 22 தலைப்புகளில் இந்நூல் எழுதப்பட்டுள்ளது.
# இராமாயணம் ஒரு ஆய்வு (நூல்)

## ஆய்வுத் தலைப்புகள்

1. வால்மீகி யார்?
1. உண்மைகளை இனியும் மறைக்க முடியுமா?
1. ஆதி காப்பியத்தின் அடித்தளம்.
1. இலக்கியப் புரட்டர்கள் புகுந்தது எப்போது?
1. விந்தியமலைப் பிரதேசம் தென்னிந்தியாவான விந்தை!
1. காண்டங்களாகப் பிரித்ததின் நோக்கம்.
1. பிள்ளைப்பேறு இல்லாத அரசர்கள் செய்ததென்ன?
1. இராமனுக்குப் போர்ப்பயிற்சி-திருமணம்?
1. கைகேயியைப் பற்றிய நெடுங்காலப் பொய்யுரை!
1. உடமைப் பித்தும் பதவி ஆசையும் தலைக்கேறினால்!
1. அயோத்தியிலிருந்து சித்திரக்கூடம் வரை!
1. வனங்களில் புகுந்த முனிவர்கள் கோரியது யாது?
1. அந்த வான்மதியின் சோதிமுகம் காணாதவனா அவன்?
1. சூர்ப்பனகையை மானபங்கம் செய்தது தெய்வீகத் தர்மமா?
1. தங்கைக்கு இழைக்கப்பட்ட அவமனத்திற்காக இராவணன் தீர்த்த வஞ்சம்!
1. தன் குறிக்கோளை அடைய எதையும் செய்யத் துணிந்த ஓர் அரசகுமாரன்!
1. இலங்கைக்குப் பாலம் கட்டியதும் அணில் முதுகினைத் தடவியதும்!
1. விஷ்ணு பக்தியால் வந்தவனல்ல விபீஷணன்!
1. யுத்தத்தில் மாண்டவர் பல கோடிப் பேர்!
1. பெண்ணடிமைத்தனத்தை நியாயப்படுத்திய மாற்றங்கள்!
1. திரும்பியது ஆகாயமார்க்கமல்ல பூமியில் ஊர்ந்த தேரில்!
1. ஆரிய-திராவிட பிரச்சனை இதில் இல்லை!
# இராமாயணம் ஒரு ஆய்வு (நூல்)

## வால்மீகி யார்?

வால்மீகி யார்? அவர் வாழ்ந்த காலம் எது? இந்த கேள்விகளை முன்னிறுத்தி நூலின் ஆசிரியரால் ஆய்வு விவரங்கள் தெரிவிக்கப்பட்டுள்ளது. வால்மீகி இராமாயணத்தில் கூறப்படுவது போன்று காட்டுமிராண்டி அல்ல; சமஸ்கிருத மொழியை வெகு காலம் நன்கு பயின்று, கதை சொல்லும் முறையில் நல்ல தேர்ச்சி பெற்று கவிதை புனைந்தவர். **அனுஷ்தூப்** மீட்டர் என்ற நவீன சமஸ்கிருதத்தின் முதல்வர், வழிகாட்டி. இராமாயணக்கதை நிகழ்ச்சிகள் நடந்து வெகு காலத்திற்குப் பின் கி.மு.400ல் வாழ்ந்தவர் வால்மீகி.
# இராமாயணம் ஒரு ஆய்வு (நூல்)

## உண்மைகளை இனியும் மறைக்க முடியுமா?

இதில் அயோத்தியிலிருந்து சித்ரகூடம்வரை, அங்கிருந்து பஞ்சவடி, பின் மதங்க முனிவரின் ஆசிரமம், கிஷ்கிந்தை, மகேந்திர மலை, அங்கிருந்து அனுமன் கடந்து சென்ற நீர்சூழ்ந்த ஒரிசாவிலுள்ள *லங்கா** இவை அனைத்தும் இன்றைய வடஇந்தியப்பகுதி என தெரிவிக்கிறார். வால்மீகி குறிப்பிடும் வர்ணனைகள் அதன் பூகோள அமைப்பு இன்றுள்ள ஸ்ரீலங்கா அல்ல.இராமன், இலக்குமணன், அனுமன் ஆகியோர் விந்திய மலைக்குத் தெற்கே வரவேயில்லை என்றும், இராவணன் இன்றைய ஸ்ரீலங்காவில் வசித்த பூர்வீக அரசனல்ல விந்திய மலைக்கு வட பகுதியில் **கோந்த்** என்ற இனக் குழுவின் தலைவன். இந்த கோந்த் இனக்குழு வசித்த சற்று வட பகுதியில் வசித்த வாலி, சுக்ரீவன் ஆகியோர் **கொருக்*' இனக்குழுவைச் சார்ந்தவர்கள்.
# இராமாயணம் ஒரு ஆய்வு (நூல்)

## ஆதி காப்பியத்தின் அடித்தளம்

வால்மீகி உருவாக்கிய இராமாயணக் கதை ஒரு யதார்த்தமானது. கதையின் ஓட்டம் யதார்த்தமானது என்பதைக் காட்டிடும் சுலோகங்கள்.
# இராமாயணம் ஒரு ஆய்வு (நூல்)

## ஆதி காப்பியத்தின் அடித்தளம்

### பால காண்டம்

1. 20வது சர்க்கம்-17 முதல் 20 முடிய
1. 44வது சர்க்கம் 11வது சுலோகம்
விசுவாமித்திரர் இராமனுக்கு கூறியவை இராமனை அழைத்துச் செல்லும் நோக்கம் என்ன என்பதை சொல்வதாகும்.
# இராமாயணம் ஒரு ஆய்வு (நூல்)

## ஆதி காப்பியத்தின் அடித்தளம்

### அயோத்தியா காண்டம்

1. 24வது சர்க்கம்-25வது சுலோகம்
1. 107வது சர்க்கம்-8வது சுலோகம்
1. 111வது சர்க்கம்-111வது சுலோகம்
இராமனின் முடிசூட்டு விழாவை நடத்திட வேண்டுவது குறித்து சொல்வதாகும்
# இராமாயணம் ஒரு ஆய்வு (நூல்)

## ஆதி காப்பியத்தின் அடித்தளம்

### ஆரண்ய காண்டம்

1. 6வது சர்க்கம்-13வது சுலோகம்
1. 30வது சர்க்கம்-30 முதல் 32 முடிய
1. 31வது சர்க்கம்-34வது சுலோகம்
1. 45வது சர்க்கம்-25வது சுலோகம்
1. 49வது சர்க்கம்-25வது சுலோகம்
1. 54வது சர்க்கம்-2முதல் 50 முடிய சுலோகம்
1. 56வது சர்க்கம்-2வது சுலோகம்
1. 62வது சர்க்கம்-2வது சுலோகம்
ஆகியவை இராமர்,லட்சுமணன்,சீதை,ஆகியோரின் வாழ்க்கை முறையை சொல்வதாகும்.
# இராமாயணம் ஒரு ஆய்வு (நூல்)

## ஆதி காப்பியத்தின் அடித்தளம்

### கிஷ்கிந்தா காண்டம்

1. 59வது சர்க்கம்-12,15,16,21 சுலோகங்கள்
இவை சீதையை இராவணன் தூக்கிச் சென்றதை சொல்வதாகும்.
# இராமாயணம் ஒரு ஆய்வு (நூல்)

## ஆதி காப்பியத்தின் அடித்தளம்

### சுந்தர காண்டம்

1. 30வது சர்க்கம்-4வது சுலோகம்
1. 57வது சர்க்கம்-6வது சுலோகம்
அனுமன் சீதையைத் தேடி இலங்கைக்கு, நீர் சூழ்ந்த கடலின் மீது களைப்படையாமல் வான்வழியில் செல்வதை சொல்வதாகும்.
# இராமாயணம் ஒரு ஆய்வு (நூல்)

## ஆதி காப்பியத்தின் அடித்தளம்

### யுத்த காண்டம்

1. 3வது சர்க்கம் -1வது சுலோகம்
1. 8வது சர்க்கம் -58வது சுலோகம்
1. 19வது சர்க்கம் -5வது சுலோகம்
1. 111வது சர்க்கம் -111வது சுலோகம்
அக்காலத்திய ரிஷிகள்,அரக்கர் என்று அழைக்கப்பட்ட மலைவாசிகள், வனவாசிகள், இவர்களின் தலைவர்களைக் கொன்று அடக்கி ஆள விசுவாமித்திரர் இராமனது உதவியை நாடி, அதன் விழைவாய் இராமன் **ஜனஸ்தானத்தின்** மலைவாசிகளின் தலைவன் **கோருக்** இன வாலியையும்,வனவாசிகளின் தலைவன் **கோந்த்**இன இராவணனையும் அழித்து முறையே சுக்ரீவன், விபீஷணன் ஆகியோருக்கு இராச்சியத்தை ஆளும்படி கட்டளையிட்டு தனது மனைவியையும் மீட்டுக்கொண்டு அயோத்தி திரும்புகிறான் என்பதே வால்மீகி சொன்ன இராமாயணக்கதை.இதுவே கதையின் அடித்தளம் பஞ்சவடி என்ற இராமனின் பர்ணசாலை இருந்த இடம் இன்றைய ஆந்திராவின் **கோதாவரி** அல்ல. மாறாக விந்திய மலைக்கு வடக்கே வால்மீகியால் சொல்லப்பட்ட **கோதாவரி** நதிக்கரையிலிருந்த ஓர் இடம், பார்லியும்,கோதுமையும் விளைந்த,மேலைக்காற்று வீசக்கூடிய இடம்.
# இராமாயணம் ஒரு ஆய்வு (நூல்)

## காண்டங்களாகப் பிரித்ததின் நோக்கம்

இன்றைய இராமாயணம் 6 காண்டங்களை உடையது, உத்திரகாண்டத்தையும் சேர்த்து 7 காண்டமாக்கப்பட்டது. இவ்வாறு காண்டங்களாகப் பிரித்து எழுதிய ஏற்பாடு சோழர் காலத்திய அரசவைப் புலவர்களாக இருந்த சமஸ்கிருத பண்டிதர்கள் செய்த சாதுர்யமான திரித்தல் வேலை. இதை வால்மீகி இராமாயணத்தில் பாலகாண்டம் 14 வது சர்க்கத்தில் எத்தகைய சந்தேகத்திற்கும் இடமின்றி விளக்குகிறார். **புத்ர காமேஷ்டி** யாகம் நடத்த களம் தயாராகிறது,16 தலைமை புரோகிதர்கள் தலைமையில் யாகம் நடத்தப்படுகிறது. யாகத்தில் ஆடுகள்,மாடுகள்,குதிரைகள் என 300க்கும் அதிகமான மிருகங்கள் பலியிடப்பட்டு தசரதனும், அவனது மூன்று மனைவியரும் தீயில் பொசுக்கிய மாமிசத்தை சாப்பிடுகிறார்கள்.அதன் பிறகு மூவருக்கும் குழந்தைகள் பிறக்கிறது. **ரிஷ்ய சிருங்கர்** என்ற முனிவரை அழைத்து வந்து அசுவமேத யாகத்தை நடத்தியதாகவும், யாகத்திலிருந்து ஒரு பூதம் வந்து அமுதம் கொடுத்ததாகவும், அதை **ரிஷ்ய சிருங்கர்** பெற்று தசரதனுக்கும் தசரதனின் மனைவியருக்கும் கொடுத்து அதன் பிறகு குழந்தை பிறந்ததாகவும் பாலகாண்டம் 15 வது சர்க்கம் முதல் 18வது சர்க்கம் வரை இடைச்செருகல்களை செய்துள்ளனர்.
அந்த சிவ தனுசை இராமன் வளைத்து நாண் ஏற்றும்போது வில் உடைகிறது,அதனைத் தொடர்ந்து இராமனுக்கும் சீதைக்கும் திருமணம் இனிதே நடைபெறுகிறது. இதை பாலகாண்டம் 31 வது சர்க்கம் வர்ணிக்கிறது. ஆரண்யகாண்டம் 10வது சர்க்கம் 19வது சுலோகம்  
இதன் பொருள் "என் உயிரைத் துறப்பேன்!உன்னைத் துறந்தாலும் துறப்பேன்!லட்சுமணனையும் துறப்பேன்! ஏன்? என் சர்வத்தையும் துறப்பேன்! ஆனால் பிராமணர்களுக்குச் செய்த என் பிரதிக்ஞையை மட்டும் துறக்கமாட்டேன்.
அகத்திய முனிவர் இராமன்|இராமனின் வருகையை அறிந்து வரவேற்று தனது கோரிக்கையை தெறிவிக்கிறார். ஆரண்யகாண்டம் 10வது சர்க்கம் 66வது சுலோகம் முதல் 76வது சுலோகம் வரை வால்மீகி வர்ணித்துள்ளார்.
# இராமாயணம் ஒரு ஆய்வு (நூல்)

## அந்த வான்மதியின் சோதிமுகம் காணாதவனா அவன்?

இலக்குமணனைப் பற்றி இராமாயண புரட்டர்கள் சொல்லி வைத்த புரட்டு வேலைதான் "வான்மதியின் சோதிமுகம் காணதவன்" என்ற பட்டம். அதாவது வனவாசத்தில் இருந்த 14 ஆண்டுகள் இலக்குமணன் "சீதையின் முகத்தை இலக்குமணன் என்றுமே பார்த்ததில்லை, அவளது பாதங்களில் விழுந்து தினசரி வணங்கும் போது அவளது தாமரைப் போன்ற பொன்னடிகளைக் கண்டானே தவிர அவளது முகத்தை அவன் பார்த்ததே இல்லை" என எழுதி வைத்தனர் இராமாயணப் புரட்டர்கள்.  
சீதைக்கும் இராம-இலக்குமணனுக்கும் இடையேயன உறவு இயற்கையான அன்றைய குடும்ப உறவு முறைகள்,கங்கை ஆற்றைக்கடக்க படகில் ஏற முடியாமல் சீதை தவிக்கிறாள் இலக்குமணன் சீதையைத் தொட்டு தூக்கி படகில் வைக்கிறான். மேலும் இலக்குமணன் சொல்கிறான் "சூரியவெப்பம் தாக்கும்போது சீதையின் முகத்தை இனம் கண்டு கொள்வது சிரமமாக இருப்பதுபோல சந்திரனின் முகமும் பிரகாசிக்காமல் இருக்கிறது" (ஆரண்யகாண்டம் 16வது சர்க்கம் 14வது சுலோகம்).
# இராமாயணம் ஒரு ஆய்வு (நூல்)

## சூர்ப்பனகையை மானபங்கம் செய்தது தெய்வீகத் தர்மமா?

பஞ்சவடியில் இராமனும் ஒரு சில முனிவர்களும் இருந்த போது நடந்த சம்பவம். இராமன் இருந்த பஞ்சவடி தண்டகாரண்யத்தின் ஒரு பகுதியான ஜனஸ்தானம் என்ற வனப்பகுதி. இப்பகுதி இராவணனின் தம்பிகளான கரன் மற்றும் தூஷணனின் ஆட்சிக்குட்பட்ட பகுதியாகும். இவர்களுக்கு (காமவல்லி)சூர்ப்பனகை என்ற தங்கை இருந்தாள், இவள் இராமனின் இடத்திற்கு வருகிறாள். இராமனைக் காண்கிறாள் இராமன் மீது காதல் கொள்கிறாள். இராமனின் முன் வந்து நின்ற சூர்ப்பனகை இராமனைப் பார்த்து "எங்களின் ஆளுகைக்குட் பட்ட இப்பிரதேசத்திற்கு வந்திருக்கும் தாங்கள் யார்? எதற்காக இங்கு வந்திருக்கிறீர்கள்? என்று வினவ, இராமன் அயோத்தியில் நிகழ்ந்தவற்றையும்,தான் வந்த விபரத்தையும் கூறிவிட்டு, நீ யார்? உன் பெயரென்ன? என கேட்கிறான்.  
"என் பெயர் **சூர்ப்பனகை** அசுரர்களின் அரசனான **விஸ்ரவசுவின்** மகன் இராவணனைக் கேள்விப் பட்டதுண்டா? அவன் என் சகோதரன் எனக்கு மேலும் இரண்டு சகோதரர்கள் உண்டு.கரன்,தூஷணன் என்று அழைப்பார்கள். உன் மீது எனக்கு மிகுந்த ஆசை நீ சீதையை நிராகரித்து விட்டு என்னை ஏற்றுக்கொள் இந்த தண்டகாரண்யம் முழுவதும் உன் வசமாக்குகிறேன்" என்று கூற அதற்கு இராமன் குரூரமான கிண்டலும்,கேலியுமாக பேசுகிறான். "ஓ சூர்ப்பனகையே நான் திருமணம் ஆனவன் அதோ நிற்கிறாளே சீதை அவளை நான் மிகவும் நேசிக்கிறேன். இதோ இங்கு இருக்கிறானே என் தம்பி இலக்குமணன் திருமணமாகாதவன் (க்ருத்தரக்) சௌந்தர்யமான வாலிபன், ஒரு மனைவிக்காக ஏங்குபவன் நீ எவ்வளவு அழகாய் இருக்கிறாயோ அவ்வளவு அழகுடையவன் அவனிம் போ" என்று கூற ஆசையினால் உந்தப்பட்ட சூர்ப்பனகை இலக்குமணனைப் பார்த்து வேண்டுகிறாள். அதற்கு இலக்குமணன் சூர்ப்பனகையே நான் யார் தெறியுமா? இராமனது வேலைக்காரன்,நீயோ அரசகுமாரி நீ ஒரு வேலைக்காரனின் மனைவியாவதைவிட அரசகுமாரனான இராமனை மணப்பதே சரி ஆகவே இராமனிடமே போ! என்று கூறுகிறான்.**தெய்வீகத் தர்மமா? என்பது அமிர்தலிங்க அய்யரின் கேள்வி**.
# இராமாயணம் ஒரு ஆய்வு (நூல்)

## சான்றாவணம்

http://www.indiatoday.in/magazine/heritage/story/19810430-not-sri lanka-but-sonepur-in-orissa-is-the-lanka-of-ramayana-archeologist-772872-2013-11-22.
# பரதக்கலை (நூல்)

**பரதக்கலை** என்பது வி. சிவகாமி அவர்களால் எழுதப்பெற்ற நூலாகும். இந்நூலில் பரதக் கலையினை விளக்குவதுடன், சைவக்கடவுளான நடராச திருவுருவத்திற்கும் பரதகலைக்குமான தொடர்பு, சைவக் கோயில்களில் இசையுடன் கூடிய நடனத்தினைப் பற்றியும் விளக்கப்பட்டுள்ளது. அத்துடன் நடனக்கலையில் சிறந்தவர்களைப் பற்றியும் தொகுக்கப்பட்டுள்ளது. இந்நூலை யாழ்ப்பாணம் நியூ ஈரா பப்ளிக்கேசஸ் வெளியிட்டுள்ளது.
# பரதக்கலை (நூல்)

## உள்ளடக்கம்

1. நடராஜத் திருவுருவம்
1. பரதக்கலை
1. பல்லவர் பாண்டியர் கால நடனம்
1. சோழப் பெருமன்னர்கால நடனக்கலை
1. பரதக்கலையின் மறுமலர்ச்சி
1. இலங்கையிற் பரதக்கலை
1. நடனசிற்பங்கள்
1. நடன கரணங்கள்
1. நடன ஓவியங்கள்
1. சைவத்திருக்கோயில்களில் இசையும் நடனமும்
1. நடனமேதை பந்தணை நல்லூர் மீனாட்சி சுந்தரம்பிள்ளை
1. அபிநய அரசி பாலசரஸ்வதி
1. கலைமாமரி திருமதி ருக்மினிதேவி அருண்டேல்
1. ஈழத்துநடன ஆசான் எரம்பு சுப்பையா
1. வடமொழியிலுள்ள பரத சாஸ்திர நூல்கள்
# நான்கு உலைகள்

**நான்கு உலைகள்** (*Four Furnaces*) என்பது சீனாவின் மிகவும் அதிக வெப்ப நிலையும் அபரிமிதமான ஈரத்தன்மையும் கொண்ட இடங்களைக் குறிக்கும் பதங்கள் ஆகும். கோடை காலத்தில் யாங்ஜி நதிப் பள்ளத்தாக்குப் பகுதியில் இருக்கும் பல நகரங்கள் வெப்பம் அதிகம் கொண்டவையாக இருக்கும். சீனா குடியரசான சமயம், கீழ்கண்ட நகரங்கள் நான்கு உலைகள் என்று குறிக்கப்பட்டன:  
- சொங்சிங் நகரம்
- ஊஹான், ஹ_பெய் மாநிலம்
- நான்ஜிங், ஜாங்சு மாநிலம்
- நான்சாங், ஜாங்சி மாநிலம்  
இந்நகரங்களுடன் தற்போது சங் ஷா, ஹாங்சாவ் மற்றும் ஷான்ஹாய் சேர்ந்து ஏழு உலைகள் என்றும் கூட குறிப்பிடப்படுகின்றன.  
இந்நகரங்கள் நாட்டின் மிகவும் அதிக வெயில் அடிக்கும் இடங்கள் என்று சொல்ல முடியாது. பொதுவாக மக்களால் அப்படி குறிப்படுகின்றன. இவற்றை விடவும் அதிக வெப்பமான இடங்களும் சீனாவில் இருக்கின்றன.
# சிங்கம்பாறை

**சிங்கம்பாறை** இந்தியாவில் தமிழ்நாட்டிலுள்ள திருநெல்வேலி மாவட்டதில் அமைந்துள்ள கிராமம் ஆகும். இது முக்கூடல் பேரூராட்சியில்,முக்கூடலுக்கு வட திசையில் அமையப்பெற்றுள்ளது.
# சிங்கம்பாறை

## வரலாறு

இவ்வூர் 200 ஆண்டு கால வரலாறை கொண்டுள்ளது. கிறித்தவ மதத்தை தழுவிய இவ்வூர் மக்கள், சோமந்தபேரியிலிருந்து வாழ்வுக்காக வந்து இங்கேயே குடியிருப்புக்களை அமைத்தனர்.
# சிங்கம்பாறை

## மக்கள்

இவ்வூரில் சுமார் 3000 க்கும் அதிகமான மக்கள் வாழ்கின்றனர், அவர்களில் அதிகமானோர் கிறித்தவர்கள் ஆவர், அவர்களுடன் மிகக் குறைந்த அளவில் இந்துக்களும் வாழ்கின்றனர். கிறித்தவர்களில் கத்தோலிக்க கிறித்தவர்களாகவும், லத்தின் முறை கிறித்தவர்களாகவும், சீர்திருத்த திருச்சபை கிறித்தவர்களாகவும் உள்ளனர்.
# சிங்கம்பாறை

## கல்வி நிறுவனங்கள்

- புனித பவுல் ஆரம்பப்பள்ளி
- புனித பவுல் மேல்நிலைப்பள்ளி
# கோடநாடு

**கோடநாடு** (Kodanad) என்பது இந்தியாவின் தமிழ்நாடு மாநிலம் நீலகிரி மாவட்டம், கோத்தகிரி வட்டம், கோத்தகிரி ஊராட்சி ஒன்றியத்திலுள்ள ஓர் ஊர் ஆகும். இந்த ஊராட்சி, குன்னூர் சட்டமன்றத் தொகுதிக்கும் நீலகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4385 ஆகும். இவர்களில் பெண்கள் 2184 பேரும் ஆண்கள் 2201 பேரும் உள்ளனர்.
# கோடநாடு

## காட்சி முனையம்

தமிழக - கர்நாடக எல்லைப் பகுதி, பசுமை நிறைந்த வனப் பகுதி, ஓங்கி நிற்கும் மலைகளின் நடுவில் உள்ள பள்ளத்தாக்கின் அருகே வளைந்து பாயும் நதி ஆகியவற்றை ஒரே இடத்தில் இருந்து காணும் வகையில் இங்கு காட்சி முனையம் அமைக்கப்பட்டுள்ளது.
# கோடநாடு

## சிற்றூர்கள்

இந்த ஊராட்சியில் அமைந்துள்ள சிற்றூர்களின் பட்டியல்:
1. பாரதிநகர்
1. பான்காடு
1. குண்டவாடா
1. கெணத்தொரை
1. கெந்தோனி
1. கிளிஞ்சமந்து
1. கிருமநாடு
1. பிரியா காலனி
1. உப்பாடா
1. கர்சன்
1. பனஹட்டி
1. உப்பாடா காலனி
1. ஈளாடா
1. கெரடாமட்டம்
1. சுண்டட்டி
1. வி பி காந்திநகர்
1. பான்காடுமந்து
1. கொரமேடு
1. காமராஜ்நகர்
1. கோடுதீன்மந்து
1. கெட்சிகாடு
1. மேடநாடு
1. நேர்வேன்மந்து
1. வெற்றி நகர்
1. அண்ணாநகர்
1. பேடுகல்மந்து
# கோடநாடு

## இதையும் காண்க

- கோடநாடு எஸ்டேட்
# 2013 வட இந்திய வெள்ளம்

சூன் 2013ல் வட இந்திய மாநிலங்களான உத்தராகண்டம் மற்றும் இமாச்சலப் பிரதேசம் ஆகிய மாநிலங்களிலும், மேற்கு நேபாளம் மற்றும் அதனை ஒட்டிய பகுதிகளிலும் கடும் மழைப் பொழிந்தது. அதனைத் தொடர்ந்து கடும் வெள்ளப் பெருக்கும் மண்சரிவும் ஏற்பட்டது. அரியானாவில் சில பகுதிகளிலும், தில்லி மற்றும் உத்தரப் பிரதேசம் மற்றும் மேற்கு திபெத் பகுதிகளில் சில இடங்களிலும் கடும் மழைப் பொழிந்தது. , 1,000 க்கம் அதிகமான மக்கள் வெள்ளம் மற்றும் நிலச்சரிவில் சிக்கி பலியாயினர். அவர்களில் பலர் மீட்கப்பட்டனர். , about 22,000 people are said to be still stranded. இந்திய வான்படை, இராணுவம், மற்றும் மத்திய பாதுகாப்புப் படை ஆகியவை இணைந்து 1,00,000 அதிகமானோரை வெள்ளம் பாதித்த பகுதிகளிலிருந்து மீட்டனர்.  
உத்தரகாண்ட் அரசின் புள்ளிவிவரப்படி 25 சூன் 2013 அன்று பலியானோர் எண்ணிக்கை 822.
# 2013 வட இந்திய வெள்ளம்

## தமிழர்கள்

தமிழகத்திலிருந்து உத்தரகண்டுக்கு புனிதப் பயணம் மேற்கொண்டிருந்தவர்கள் இந்த வெள்ளத்தில் சிக்கிக் கொண்டனர். அவர்களை மீட்க தமிழக அரசு முயற்சிகளை மேற்கொண்டது. மீட்கப்பட்ட தமிழர்கள் தில்லியிலிருந்து சென்னை வரை வந்தடைய இலவச விமானப் பயணச்சீட்டும், ஊர் போய் சேர போக்குவரத்து வசதியும் தமிழக அரசின் சார்பில் செய்து கொடுக்கப்பட்டது.
# 2013 வட இந்திய வெள்ளம்

## மீட்புப் பணி

இராணுவம் மற்றும் விமானப் படையினர் மீட்புப் பணியில் ஈடுபடுத்தப்பட்டனர். விமானப் படை வரலாற்றில் இல்லாத அளவில் அதிக அளவில் இராணுவத்தினர் ஈடுபடுத்தப்பட்டனர். இராணுவத்தின் இந்த பணி பாராட்டப்படக்கூடியதாய் இருந்தது.  
இம்மீட்புப் பணியின் போது ஹெலிகாப்டர் ஒன்று விபத்துக்குள்ளானதில் அதில் பயணித்த விமானி உட்பட இராணுவ அதிகாரிகள் 20 பேர் பலியாயினர். அதில் விமானியான 27வயது பிரவீன் தமிழகத்தைச் சேர்ந்தவர்.
# 2013 வட இந்திய வெள்ளம்

## இதனையும் காண்க

- 2021 உத்தராகண்டம் பனிப்பாறை வெடிப்பு வெள்ளம்
# தெப்பக்காடு

**தெப்பக்காடு** (Theppakadu) இது இந்தியாவின் தமிழ்நாடு மாநிலம் நீலகிரி மாவட்டம், கூடலூர் வட்டம், கூடலூர் ஊராட்சி ஒன்றியத்திலுள்ள , ஒரு ஊர் ஆகும். கூடலூரிலிருந்து 17 கி.மீ தொலைவில் மைசூர் செல்லும் சாலையில் இவ்வூர் அமைந்துள்ளது. முதுமலை தேசியப் பூங்காவின் வனத்துறை வரவேற்பு அலுவலகம் இவ்வூரில் அமைந்துள்ளது. வனச் சவாரி மேற்கொள்ள விரும்பும் சுற்றுலாப் பயணிகள் இங்கு அதற்கான அனுமதிச் சீட்டுகளை பெற்றுக் கொள்ளலாம். வனத்துறை மூலமாக யானைச் சவாரி மற்றும் வாகனச் சவாரிக்கான வசதிகள் இங்கு செய்யப்பட்டுள்ளன.
# தெப்பக்காடு

## யானைகள் முகாம்

இங்குள்ள முதுமலை தேசியப் பூங்கா மற்றும் யானைகள் முகாம் ஆகியவை புகழ்மிக்க சுற்றுலா தலங்களாகும்.
# மூதூர் தேர்தல் தொகுதி

**மூதூர் தேர்தல் தொகுதி** (*Mutur Electorate*) என்பது ஆகத்து 1947 முதல் பெப்ரவரி 1989 வரை இலங்கையில் நடைமுறையில் இருந்த தேர்தல் தொகுதியாகும். இத்தேர்தல் தொகுதி இலங்கையின் கிழக்கு மாகாணத்தில், திருகோணமலை மாவட்டத்தில் மூதூர் பிரதேசத்தை உள்ளடக்கியதாகும். இதன் எல்லைகளாக வடக்கில் கட்டுக்குளம் பற்று மற்றும் கடல், கிழக்கே கடல், தெற்கில் கோறளைப் பற்று, மற்றும் வட மத்திய மாகாணம், மேற்கில் வடமத்திய மாகாணம் ஆகியவை அடங்கும்.  
இத்தேர்தல் தொகுதியில் 60-65% முசுலிம் வாக்காளர்களும், 30-35% தமிழ் வாக்காளர்களும் பதிவு செய்யப்பட்டிருந்தனர். இத்தேர்தல் தொகுதியில் இருந்து 1947 முதல் 1956 வரை ஓர் அங்கத்தவர் தெரிவு செய்யப்பட்டார். தமிழர் ஒருவரும் இத்தொகுதியைப் பிரதிநிதித்துவப்படுத்துவதற்காக, 1960 மார்ச்சு முதல் இரு அங்கத்தவர்கள் நாடாளுமன்றத்திற்குத் தேர்ந்தெடுக்கப்பட்டனர். 1977 தேர்தலில் மூதூர் தொகுதி மீண்டும் ஓர் அங்கத்தவர் தொகுதியாக்கப்பட்டு, சேருவிலை என்ற புதிய தேர்தல் தொகுதி சிங்களவரைப் பெரும்பான்மையாகக் கொண்டு உருவாக்கப்பட்டது. இதன் மூலம் மூதூர் தொகுதியில் தமிழர் பிரதிநிதித்துவம் இல்லாததாக்கப்பட்டது.. 1989 தேர்தலில் மூதூர் தேர்தல் தொகுதி திருகோணமலை தேர்தல் மாவட்டத்தில் உள்ளடக்கப்பட்டது.
# மூதூர் தேர்தல் தொகுதி

## நாடாளுமன்ற உறுப்பினர்கள்

| தேர்தல் | உறுப்பினர் | கட்சி | பதவிக்காலம் |  |
| --- | --- | --- | --- | --- |
| 1947 | ஏ. ஆர். ஏ. எம். அபூபக்கர் | ஐக்கிய தேசியக் கட்சி | 1947-1952 |  |
| 1952 | எம். ஈ. எச். முகம்மது அலி | சுயேட்சை | 1952-1960 |  |
| 1956 |  |  |  |  |
| 1960 (மார்ச்) | தம்பையா ஏகாம்பரம் | இலங்கைத் தமிழரசுக் கட்சி | 1960-1962 |  |
| 1960 (சூலை) |  |  |  |  |
| 1962 (சூன்) | எம். ஈ. எச். முகம்மது அலி | 1962-1970 |  |  |
| 1965 |  |  |  |  |
| 1970 | ஏ. எல். அப்துல் மஜீத் | இலங்கை சுதந்திரக் கட்சி | 1970-1977 |  |
| 1977 | எம். ஈ. எச். மகரூப் | ஐக்கிய தேசியக் கட்சி | 1977-1989 | } |
# மூதூர் தேர்தல் தொகுதி

## 1947 நாடாளுமன்றத் தேர்தல்கள்

1வது நாடாளுமன்றத் தேர்தல் 1947 ஆகத்து 23 முதல் செப்டம்பர் 20 வரை நடைபெற்றது. முடிவுகள் வருமாறு:
| &nbsp; | 'ஏ. ஆர். ஏ. எம். அபூபக்கர்''' | align=ஐக்கிய தேசியக் கட்சி | align=யானை | 3,480 | 43.98% |
| --- | --- | --- | --- | --- | --- |
| &nbsp; | align=எம். ஈ. எச். முகம்மது அலி | align=கம்யூனிஸ்டு கட்சி | align=தராசு | 1,760 | 22.24% |
| align=ஈ. சொக்கலிங்கம் | align=விண்மீன் | 1,555 | 19.65% |  |  |
| align=ஏ. சி. செல்லராஜா | align=குடை | 1,118 | 14.13% |  |  |
| **தகுதியான வாக்குகள்** | **7,913** | **100.00%** |  |  |  |
| நிராகரிக்கப்பட்ட வாக்குகள் | 228 |  |  |  |  |
| மொத்த வாக்குகள் | 8,141 |  |  |  |  |
| பதிவு செய்யப்பட்ட வாக்காளர்கள் | 16,649 |  |  |  |  |
| வாக்குவீதம் | 48.90% | } |  |  |  |
# மூதூர் தேர்தல் தொகுதி

## 1952 நாடாளுமன்றத் தேர்தல்கள்

இலங்கைத் தமிழரசுக் கட்சி சுயேட்சை வேட்பாளர் முகம்மது அலியை இத்தேர்தலில் ஆதரித்தனர்.:  
| 'எம். ஈ. எச். முகம்மது அலி''' | align=சுயேட்சை | align=தராசு | 6,050 | 64.51% |  |
| --- | --- | --- | --- | --- | --- |
| &nbsp; | align=ஏ. ஆர். ஏ. எம். அபூபக்கர் | align=ஐக்கிய தேசியக் கட்சி | align=குடை | 3,329 | 35.49% |
| **தகுதியான வாக்குகள்** | **9,379** | **100.00%** |  |  |  |
| நிராகரிக்கப்பட்ட வாக்குகள் | 119 |  |  |  |  |
| மொத்த வாக்குகள் | 9,498 |  |  |  |  |
| பதிவு செய்யப்பட்ட வாக்காளர்கள் | 16,705 |  |  |  |  |
| வாக்குவீதம் | 56.86% | } |  |  |  |
# மூதூர் தேர்தல் தொகுதி

## 1956 நாடாளுமன்றத் தேர்தல்கள்

இலங்கைத் தமிழரசுக் கட்சி சுயேட்சை வேட்பாளர் முகம்மது அலியை இத்தேர்தலில் ஆதரித்தனர்.:  
| 'எம். ஈ. எச். முகம்மது அலி''' | align=சுயேட்சை | align=தராசு | 10,549 | 84.72% |
| --- | --- | --- | --- | --- |
| align=ஏ. எச். அல்விஸ் | align=வானூர்தி | 1,902 | 15.28% |  |
| **தகுதியான வாக்குகள்** | **12,451** | **100.00%** |  |  |
| நிராகரிக்கப்பட்ட வாக்குகள் | 114 |  |  |  |
| மொத்த வாக்குகள் | 12,565 |  |  |  |
| பதிவு செய்யப்பட்ட வாக்காளர்கள் | 22,177 |  |  |  |
| வாக்குவீதம் | 56.66% | } |  |  |
# மூதூர் தேர்தல் தொகுதி

## 1960 (மார்ச்) நாடாளுமன்றத் தேர்தல்கள்

19 மார்ச் 1960 இல் நடைபெற்ற 4வது நாடாளுமன்றத் தேர்தல் முடிவுகள்:
இத்தேர்தலில் இரண்டு உறுப்பினர்கள் தேர்ந்தெடுக்கப்பட்டனர். ஒவ்வொரு வாக்காளருக்கும் இரு வாக்குகள் அளிக்க முடியும். ரி. ஏகாம்பரம், முகம்மது அலி ஆகியோர் தேர்ந்தெடுக்கப்பட்டனர்.
| &nbsp; | 'ரி. ஏகாம்பரம்''' | align=இலங்கைத் தமிழரசுக் கட்சி | align=வீடு | 10,685 | 26.73% |
| --- | --- | --- | --- | --- | --- |
| 'எம். ஈ. எச். முகம்மது அலி''' | align=சுயேட்சை | align=ஏணி | 10,680 | 26.72% |  |
| align=ஏ. எல். அப்துல் மஜீத் | align=தையல் இயந்திரம் | 7,540 | 18.86% |  |  |
| &nbsp; | align=எஸ். பி. வீரக்கூன் | align=இலங்கை சுதந்திரக் கட்சி | align=கை | 6,748 | 16.88% |
| &nbsp; | align=ஏ. எச். அல்விஸ் | align=ஐக்கிய தேசியக் கட்சி | align=யானை | 1,488 | 3.72% |
| &nbsp; | align=பி. டி. ஈ. விக்டர் பெரேரா | align=மகாஜன எக்சத் பெரமுன | align=சில்லு | 1,165 | 2.91% |
| align=ஜே. ஏ. பி. துரைநாயகம் | align=சுயேட்சை | align=சூரியன் | 1,075 | 2.69% |  |
| &nbsp; | align=ஏ. ஆர். ஏ. எம். அபூபக்கர் | align=இலங்கை சனநாயகக் கட்சி | align=குடை | 298 | 0.75% |
| align=என். ரி. பிரான்சிசு சேவியர் | align=சேவல் | 295 | 0.74% |  |  |
| **தகுதியான வாக்குகள்** | **39,974** | **100.00%** |  |  |  |
| நிராகரிக்கப்பட்ட வாக்குகள் | 1,153 |  |  |  |  |
| மொத்த வாக்குகள் | 41,127 |  |  |  |  |
| பதிவு செய்யப்பட்ட வாக்காளர்கள் | 28,520 |  |  |  |  |
| வாக்குவீதம் | 144.20% | } |  |  |  |
# மூதூர் தேர்தல் தொகுதி

## 1960 (சூலை) நாடாளுமன்றத் தேர்தல்கள்

20 சூலை 1960 இல் நடைபெற்ற 5வது நாடாளுமன்றத் தேர்தல் முடிவுகள்: இத்தேர்தலில் இரண்டு உறுப்பினர்கள் தேர்ந்தெடுக்கப்பட்டனர். ஒவ்வொரு வாக்காளருக்கும் இரு வாக்குகள் அளிக்க முடியும். ரி. ஏகாம்பரம், ஏ. எல். அப்துல் மஜீத் ஆகியோர் தேர்ந்தெடுக்கப்பட்டனர்.
| &nbsp; | 'ரி. ஏகாம்பரம்''' | % |  |  |  |
| --- | --- | --- | --- | --- | --- |
| &nbsp; | 'எம். ஈ. எச். முகம்மது அலி''' | % |  |  |  |
| &nbsp; | 'எம். ஈ. எச். முகம்மது அலி''' | % |  |  |  |
| &nbsp; | 'ஏ. எல். அப்துல் மஜீத்''' | align=இலங்கை சுதந்திரக் கட்சி | align=கை | 22,727 | 29.72% |
| &nbsp; | 'அருணாசலம் தங்கத்துரை''' | % |  |  |  |
| &nbsp; | 'எம். ஈ. எச். மகரூப்''' | align=ஐக்கிய தேசியக் கட்சி | align=யானை | 12,530 | 44.99% |
| &nbsp; | align=ஏ. எல். அப்துல் மஜீத் | align=இலங்கை சுதந்திரக் கட்சி | align=கை | 7,800 | 28.01% |
| &nbsp; | align=எஸ். எம். மக்கீன் | align=தமிழர் விடுதலைக் கூட்டணி
<small>(முசுலிம் ஐக்கிய விடுதலை முன்னணி)</small> | align=சூரியன் | 7,520 | 27.00% |
| **தகுதியான வாக்குகள்** | **27,850** | **100.00%** |  |  |  |
| நிராகரிக்கப்பட்ட வாக்குகள் | 115 |  |  |  |  |
| மொத்த வாக்குகள் | 27,965 |  |  |  |  |
| பதிவு செய்யப்பட்ட வாக்காளர்கள் | 30,389 |  |  |  |  |
| வாக்குவீதம் | 92.02% | } |  |  |  |
# நம்பெருமாள் மும்மணிக்கோவை

**நம்பெருமாள் மும்மணிக்கோவை** என்னும் சிற்றிலக்கியம் 16 ஆம் நூற்றாண்டில் வாழ்ந்த திருக்குருகைப் பெருமாள் கவிராயரால் பாடப்பட்டது. மும்மணிக்கோவை என்னும் சிற்றிலக்கியம் பொதுவாக 30 பாடல்களைக் கொண்டிருக்கும். இந்த நூல் முழுநூலாகக் கிடைக்கப் பெறவில்லை. உரைநூல்களில் மேற்கோள் பாடல்களாச் சில பாடல்களே கிடைத்துள்ளன.  
'நம்பெருமாள்' என்னும் தொடர் திருவரங்கப் பெருமானைக் குறிக்கும்.  
மாறன் அலங்காரம் என்னும் நூல் இந்த மும்மணிக்கோவையின் ஆசிரியரான திருக்குருகைப் பெருமாள் கவிராரால் படைக்கப்பட்டது. இதில் கூறப்பட்டுள்ள அணிகளுக்கு மேற்கோள் பாடல்களையும் இவரே குறிப்பிட்டுள்ளார். இவை பழைய நூல்களிலிருந்து எடுத்துக்கொள்ளப்பட்டவை. அல்லது இவரே பாடிச் சேர்த்தவை. பாடல் கிடைக்காத அணிகளைக் காட்ட இந்த மும்மணிக்கோவை நூலைப் பாடிச் சேர்த்துக்கொண்டிருக்கிறார்.  
நம்பெருமாள் மும்மணிக்கோவை என்னும் நூல் இருந்ததை "ஒழிந்த அகலம் நம்பெருமாள் மும்மணிக்கோவை விருத்தியில் காண்க" என மாறனலங்கார உரையாசிரியர் குறிப்பிடுவதிலிருந்து அறிய முடிகிறது.
# நம்பெருமாள் மும்மணிக்கோவை

## பாடல்கள் - எடுத்துக்காட்டு

(பொருள்நோக்கில் சொற்பிரிப்பு செய்யப்பட்டவை)
வெண்பா
:நாவலன் பின் போந்த நறு நீர்த் தாருவரங்கன்
:காவலன் பொன் தாளாம் கமலத்தே - பாவலர் தம்
:பா மாலை சூட்டாது அப் பாமாலையை எவனோ
:தாம் மானிடர்க்கு அளிக்கும் சால்பு
ஆசிரியப்பா
:மலை முழை வைகலும் வைகினர் ஆகியும்
:கனி கிழங்கு அடகு கண்டன மாந்தியும்
:மூலர் ஆயும் முதல் கடவுள்
:காவல் நீயே காத்தல் வேண்டுவமே
கட்டளைக் கலித்துறை
:பனிப் பிறைப் பற்று உளைக் கட்செவித் துத்திப் பணாடவி மேல்
:குணித்த பொன் சிற்றடிச் சித்திரக் கார் குருகோன் வெற்பில்
:துணித்து அழல் கண் களிற்றைக் கொடும் சீயம் துரந்து இருள் வாய்த்
:தனித்து உறற்கு உய்த்து உணர்ந்தும் கதிர் வேலன் தாழ்குழலே
# தமிழ்நாட்டில் மாநிலங்களவை தேர்தல், 2013

**2013 தமிழ்நாட்டு மாநிலங்களவை தேர்தல்** (*2013 Rajya Sabha election in Tamil Nadu*) என்பது இந்திய நாடாளுமன்றத்தின் மேலவையான மாநிலங்களவைக்கு நடத்தபட்ட மறைமுக தேர்தலாகும். 27 சூன் 2013 அன்று ஆறு இடங்களுக்கான தேர்தல் நடைபெற்றது. தமிழ்நாட்டில் 17 ஆண்டுகளுக்குப் பிறகு முதல் முறையாக வாக்களிக்கெடுப்புடன் நடத்தபட்ட மாநிலங்களவை தேர்தல் இதுவாகும். .
இத்தேர்தலில் அதிமுக சார்பில் நான்கு உறுப்பினர்களும், சிபிஐ சார்பில் ராஜாவும், திமுக சார்பில் கனிமொழியும் வெற்றி பெற்றனர். தேமுதிக சார்பில் போட்டியிட்ட இளங்கோவன் தோல்வியடைந்தார். இத்தேர்தலில், இரண்டு உறுப்பினர்களைக் கொண்டுள்ள மமகவும் மற்றும் புதிய தமிழகம் ஆகிய கட்சிகள் திமுக வேட்பாளருக்கு ஆதரவு அளித்தனர். இத்தேர்தலை பாமக புறக்கணித்தது. தேர்தலுக்கு ஒரு நாளைக்கு முன் ஐந்து சட்டமன்ற உறுப்பினர்களைக் கொண்டுள்ள இந்திய தேசிய காங்கிரசு திமுகவிற்கு ஆதரவு தெரிவித்தது.  
தமிழ்நாடு மாநிலங்களவைக்கு 17 ஆண்டுக்குப் பிறகு போட்டி நிலவியது.
# தமிழ்நாட்டில் மாநிலங்களவை தேர்தல், 2013

## பின்னணி

மாநிலங்களவைக்கு தமிழ்நாட்டைச் சேர்ந்த ஆறு உறுப்பினர்களின் பதவிக்காலம் சூலை 27 அன்று முடிவடைந்தது. எனவே, ஆறு இடங்களுக்கான தேர்தலை நடத்த இந்தியத் தேர்தல் ஆணையம் முடிவு செய்தது. வேட்பாளர்களுக்கு தமிழக சட்டப்பேரவை உறுப்பினர்கள் (ச.ம.உகள்) விகிதாசார பிரதிநிதித்துவத்துடன் மறைமுக வாக்களித்து அதன்வழியாக மாநிலங்களவை உறுப்பினர்கள் தேர்ந்தெடுக்கப்பட்டனர்.
# தமிழ்நாட்டில் மாநிலங்களவை தேர்தல், 2013

## முந்தைய தேர்தல்கள்

சூலை 1983 இல், இந்தியப் பொதுவுடமைக் கட்சி (மார்க்சிஸ்ட்) கட்சியின் மூத்த தலைவர் பி. ராமமூர்த்தி காங்கிரசை சேர்ந்த மூப்பனாரிடம் தோற்றுப் போனார். அந்தத் தேர்தலில், அப்போது அதிமுகவில் இருந்த ஆலடி அருணா, திமுக வின் முரசொலி மாறன் ஆகியோர் வெற்றி பெற்றவர்களில் முக்கியமானவர்கள். மொத்தம் 4 அதிமுக வேட்பாளர்களும், திமுக மற்றும் காங்கிரஸ் சார்பில் தலா ஒருவரும் வெற்றி பெற்றனர்.  
1984 மார்ச்சில், மேல்சபைக்கு ஜெயலலிதா தேர்ந்தெடுக்கப்பட்டபோது, திமுகவின் இரண்டாவது வேட்பாளரும், பின்னர் திமுக அரசில் அமைச்சருமான ஆற்காடு வீராசாமி தோற்கடிக்கப்பட்டார்.  
அதிமுகவைச் சேர்ந்த 4 பேரும், தற்போது வைகோ என்று அழைக்கப்படும் திமுகவின் வி. கோபாலசாமியும் வெற்றி பெற்றதாக அறிவிக்கப்பட்டது. ஆறாவது இடத்துக்கு காங்கிரஸின் கே. வி. தங்கபாலு 30 வாக்குகள் பெற்று மூன்றாவது வாக்கு எண்ணிக்கையில் வெற்றி பெற்றார்.  
திரு. வீராசாமி 25 வாக்குகளைப் பெறலாம்.  
முதல் சுற்றில் 34 முதல் விருப்பு வாக்குகளை திரு தங்கபாலு பெற்றிருக்க வேண்டும், அதில் 31 காங்கிரஸும், அ.தி.மு.க.வின் 3 வாக்குகளும், அவருக்கு 30 வாக்குகள் மட்டுமே கிடைத்தது, இது காங்கிரஸ் உறுப்பினர்கள் குறுக்கு வாக்களித்ததைக் காட்டுகிறது.  
தி.மு.க.வும் அதன் கூட்டணிக் கட்சிகளும் திரு. வீராசுவாமிக்கு ஆதரவாக அளித்த இரண்டாவது விருப்பு வாக்குகள் மாற்றப்பட்டதை அடுத்து திரு. தங்கபாலு வெற்றி பெற்றதாக அறிவிக்கப்பட்டார்.
# தமிழ்நாட்டில் மாநிலங்களவை தேர்தல், 2013

## மாநில சட்டசமன்றத்தில் கட்சிகளின் நிலை

| அதிமுக | 151 |  |
| --- | --- | --- |
| தேமுதிக | 29 - 7 <sup>*</sup> = 22 |  |
| திமுக | 23 |  |
| இபொக(மா) (சிபிஐ (எம்)) | 10 |  |
| இபொக (சிபிஐ) | 8 |  |
| இதேகா (காங்கிரஸ்) | 5 |  |
| பாமக | 3 |  |
| மமக | 2 |  |
| புதிய தமிழகம் | 2 |  |
| பார்வார்டு பிளாக்கு | 1 | } |  
- நேமுதிகவின் 7 அதிருப்தி ச.ம.உகள் அதிமுகவை ஆதரித்தனர்
# தமிழ்நாட்டில் மாநிலங்களவை தேர்தல், 2013

## வேட்பாளர்கள்

ஒவ்வொரு வேட்பாளருக்கும் 34 ச.ம.உறுப்பினர்கள் இருக்க வேண்டும். எனவே, 34 ச.ம.உறுப்பினர்களைக் கொண்ட கட்சியால் ஒரு உறுப்பினரைத் தேர்ந்தெடுக்க முடியும். 34 க்கும் குறைவான ச.ம.உறுப்பினர்களைக் கொண்ட கட்சி மற்ற கட்சிகளின் ஆதரவைப் பெறவேண்டிவரும்.
| வி. மைத்ரேயன் | அதிமுக | தேவையான வாக்குகள் உள்ளன |
| --- | --- | --- |
| கே. ஆர். அர்ச்சுணன் | அதிமுக | தேவையான வாக்குகள் உள்ளன |
| டி. இரத்னவேல் | அதிமுக | தேவையான வாக்குகள் உள்ளன |
| ஆர். இலட்சுமணன் | அதிமுக | தேவையான வாக்குகள் உள்ளன |
| து. ராஜா | இபொக | அதிமுக, இபொக (மா), பார்வர்ட் பிளாக்கு |
| கனிமொழி | திமுக | முமுக, பு. தமிழகம், காங்கிரஸ் |
| இளங்கோவன் | தேமுதிக | } |
# தமிழ்நாட்டில் மாநிலங்களவை தேர்தல், 2013

## தேர்தல் வழக்குகள்

1. குதிரைப் பேரம் நடப்பதாகக் கூறி வாக்குப் பதிவை நிறுத்த வேண்டும் என்று பத்திரிகையாளர் பி.ஜி.சத்யாலயா ராமகிருஷ்ணன் என்பவர் தாக்கல் செய்த பொதுநல மனுவை சென்னை உயர்நீதிமன்றம் தள்ளுபடி செய்தது.
1. சட்டமன்றத்திலிருந்து இடைநீக்கம் செய்யப்பட்ட தேமுதிக உறுப்பினர்கள் வாக்களிக்க அனுமதிக்க வேண்டும் என்று அந்த கட்சியின் சார்பில் தொடுக்கப்பட்ட வழக்கில் அவர்கள் வாக்களிக்க தடையில்லை என்று அரசின் தரப்பில் தெரிவிக்கப்பட்டதை அடுத்து வழக்கு முடித்துவைக்கப்பட்டது.
# தமிழ்நாட்டில் மாநிலங்களவை தேர்தல், 2013

## முடிவுகள்

தேர்தலுக்கான முடிவுகள் சூன் 27 அன்று அறிவிக்கப்பட்டன.
| வி. மைத்ரேயன் | 36 | ஆம் |  |
| --- | --- | --- | --- |
| கே. ஆர். அர்சுணன் | 36 | ஆம் |  |
| டி. இரத்னவேல் | 36 | ஆம் |  |
| ஆர். இலட்சுமணன் | 35 | ஆம் |  |
| து. ராஜா | 34 | ஆம் |  |
| கனிமொழி | 31 | ஆம் |  |
| இளங்கோவன் | 22 | இல்லை | } |
பா.ம.க.வின் மூன்று ச.ம.உறுப்பினர்கள் தேர்தலை புறக்கணித்தனர்.
# தமிழ்நாட்டில் மாநிலங்களவை தேர்தல், 2013

## தேர்தலுக்கு பிந்தைய நிகழ்வுகள்

1. திமுக வேட்பாளர் கனிமொழி வெற்றி பெற்றதற்கு அதிமுக மறைமுக ஆதரவு அளித்ததாக எதிர்கட்சித் தலைவர் விஜயகாந்து குற்றம் சாட்டினார்.
1. மாநிலங்களவைத் தேர்தலில் காங்கிரஸ் கட்சி ஆதரவு அளித்தமைக்கு சோனியாவை சந்தித்து நன்றி தெரிவித்தார் கனிமொழி..
# விருச்சிககுட்டிதம்

**விருச்சிககுட்டிதம்** என்பது சிவபெருமானின் நூற்றியெட்டுத் தாண்டவங்களுள் ஒன்றாகும். பரதநாட்டியத்தில் இடம்பெறுகின்ற நூற்றியெட்டுக் கரணங்களில் இது நாற்பத்து இரண்டாவது கரணமாகும்.
# விருச்சிககுட்டிதம்

## இவற்றையும் காண்க

- நடராசர்
- நடராச தத்துவம்
- சிவதாண்டவங்கள்  
- பரதநாட்டியம்
- கரணங்கள்
- பரதமுனிவர்
# பாபநாசம் அணை

**பாபநாசம் அணை**, தமிழ்நாட்டிலுள்ள திருநெல்வேலியிலிருந்து சுமார் 50 கி.மீ. தொலைவில் உள்ளது. இது திருநெல்வேலி மாவட்டத்தின் ஒரு முக்கிய அணையாகும். இந்த அணையில் 143 அடிவரை நீரைத் தேக்க இயலும். அணையின் கொள்ளளவு 5,500 மில்லியன் கனஅடி. பாபநாசம் மலையில் ஆங்கிலேயர் காலத்தில் 1942 இல் இந்த அணை கட்டப்பட்டது. இவ்வணையிலிருந்து திருநெல்வேலி மற்றும் தூத்துக்குடி மாவட்டங்களில் தாமிரபரணி ஆறு பாய்கிறது. இதன் மூலம் இவ்விரு மாவட்டங்களும் பாசன வசதி பெறுகின்றன. மேலும் திருநெல்வேலி, தூத்துக்குடி, மற்றும் விருதுநகர் ,தென்காசி மாவட்டங்களின் ஆண்டு முழுவதுக்குமான குடிநீர் தேவையை அணை தருகிறது.
# பாபநாசம் அணை

## புனல்மின் உற்பத்தி நிலையம்

பாபநாசம் அணையில் புனல் மின் நிலையம் செயல்பட்டுவருகிறது. இது 28 மெகாவாட் திறன் கொண்டது. இதில் நான்கு ஃபிரான்சிஸ் விசையாழி-மின்னாக்கிகள் உள்ளன. முதல் அலகு 1944 ஆம் ஆண்டு நிறுவப்பட்டது. இது தமிழ்நாடு உற்பத்தி மற்றும் பகிர்மான கழகத்தால் இயக்கப்படுகிறது.
# சேருவிலை தேர்தல் தொகுதி

**சேருவிலை தேர்தல் தொகுதி** (*Seruvila Electorate*) என்பது சூலை 1977 முதல் இலங்கையில் நடைமுறையில் இருந்த ஒரு-அங்கத்தவர் தேர்தல் தொகுதியாகும். இத்தேர்தல் தொகுதி இலங்கையின் கிழக்கு மாகாணத்தில், திருகோணமலை மாவட்டத்தில் சேருவிலை பிரதேசத்தை உள்ளடக்கியதாகும்.  
1978 ஆம் ஆண்டில் அறிமுகப்படுத்தப்பட்ட புதிய அரசியலமைப்பின் படி, இலங்கையில் விகிதாசாரப் பிரதிநிதித்துவத் தேர்தல் முறை அறிமுகப்படுத்தப்பட்டதை அடுத்து, நடைமுறையில் இருந்த 160 தேர்தல் தொகுதிகள் கலைக்கப்பட்டு பதிலாக 22 பல-அங்கத்தவர்களைக் கொண்ட தேர்தல் மாவட்டங்கள் உருவாக்கப்பட்டன. 1989 தேர்தலில் சேருவிலை தேர்தல் தொகுதி திருகோணமலை தேர்தல் மாவட்டத்தில் உள்ளடக்கப்பட்டது.
# சேருவிலை தேர்தல் தொகுதி

## 1977 நாடாளுமன்றத் தேர்தல்

21 சூலை 1977 இல் நடைபெற்ற 8வது நாடாளுமன்றத் தேர்தல் முடிவுகள்:  
| align=எச். டி. எல். லீலாரத்ன | align=யானை | 14,926 | 57.55% |
| --- | --- | --- | --- |
| align=பிரேமதாச உடகமை | align=கை | 10,567 | 40.74% |
| align=பாண்டிசு எட்டிகேவால் | align=சாவி | 392 | 1.51% |
| align=விக்டர் பெரேரா | align=சில்லு | 52 | 0.20% |
| **தகுதியான வாக்குகள்** | **25,937** | **100.00%** |  |
| நிராகரிக்கப்பட்ட வாக்குகள் | 112 |  |  |
| மொத்த வாக்குக | 26,049 |  |  |
| பதிவு செய்யப்பட்ட வாக்காளர்கள் | 31,250 |  |  |
| வாக்குவீதம் | 83.36% | } |  |
# கோண ஆர்முடுகல்

**கோண ஆர்முடுகல்** என்பது நேரத்துடன் கோண வேகம் மாற்றமடையும் விகிதம் ஆகும். SI அலகுகளில் நொடி வர்க்கத்திற்கான ரோடியன்கள் (rad/s<sup>2</sup>) எனப்படுகிறது. பொதுவாக கிரேக்க எழுத்து அல்பாவினால் (**α**) குறிக்கப்படுகிறது.
# கோண ஆர்முடுகல்

## கணித வரையறை

கோண ஆர்முடுகலானது பின்வரும் ஏதாவதொன்றினால் வரையறுக்கப்படுகிறது:  
:<math>{\alpha} = \frac{d{\omega}}{dt} = \frac{d^2{\theta}}{dt^2}</math> , அல்லது  
:<math>{\alpha} = \frac{a_T}{r}</math> ,  
இங்கு <math>{\omega}</math> என்பது கோண வேகம், <math>a_T</math> என்பது நேர்கோட்டு தொடலி ஆர்முடுகல், <math>r</math>, (பொதுவாக பொருள் நகர்கின்ற வட்டப்பாதையின் ஆரை), ஆள்கூற்று அமைப்பின் மையத்திலிருந்தான தூரம், அது விரும்பும் புள்ளியின் <math>\theta</math>, <math>\omega</math> ஆகியவற்றை வரையறுக்கிறது.
# கோண ஆர்முடுகல்

## இயக்க சமன்பாடு

இரு பரிமாண சுழற்சி இயக்கத்திற்கு நியூட்டனின் இயக்க விதிகளைக் கொண்டு முறுக்கத்திற்கும் கோண ஆர்முடுகலிற்கும் இடையிலான தொடர்பை பின்வருமாறு விபரிக்கலாம்:  
:<math>{\tau} = I\ {\alpha}</math> ,
இங்கு <math>{\tau}</math> என்பது உடலில் பிரயோகிக்கப்படும் மொத்த முறுக்கம், <math>I</math> என்பது உடலின் சடத்துவத்திருப்பம்.
# கோண ஆர்முடுகல்

## இயக்க சமன்பாடு

### மாறா ஆர்முகல்

ஓர் பொருளின் முறுக்கம் <math>{\tau}</math> இன் அனைத்து நிலையான மதிப்பிற்கும், கோண ஆர்முடுகலும் நிலையானதாக இருக்கும். இச்சந்தர்ப்பத்தில் மேல் தரப்பட்ட சமன்பாடு கோண ஆர்முடுகலிற்கு நிலையான மதிப்பை வழங்கும்:  
:<math>{\alpha} = \frac{\tau}{I}.</math>
# கோண ஆர்முடுகல்

## இயக்க சமன்பாடு

### மாறும் ஆர்முடுகல்

மாறும் முறுக்கத்தையுடைய யாதேனும் பொருளின் ஆர்முடுகலும் நேரத்துடன் மாறுபடும். மேல் தரப்பட்ட சமன்பாடானது நிலையான மதிப்பை எடுக்காது வகையீட்டுசமன்பாடாக ஆகும். இந்த வகையீட்டுச் சமன்பாடு அமைப்பின் இயக்க சமன்பாடாக இருப்பதால் அதனைக்கொண்டு அமைப்பின் இயக்கத்தை முழுமையாக விபரிக்கலாம். இதுவும் கோண ஆர்முடுகலைக் கணிப்பதற்கான சிறந்த வழிகளில் ஒன்று.
# கோண ஆர்முடுகல்

## மேலும் பார்க்க

- கோண உந்தம்
- கோணக் கதி
- கோண வேகம்
- சுழற்சி
# கனகசபை குணரத்தினம்

**கே. குணரத்தினம்** (*K. Gunaratnam*, **KG**) ) என அழைக்கப்பட்ட **கனகசபை குணரத்தினம்** (சூலை 30, 1917 - ஆகத்து 9, 1989) இலங்கைத் திரைப்படத் தயாரிப்பாளரும், விநியோகத்தவரும், தொழிலதிபரும் ஆவார். பல சிங்களத் திரைப்படங்களைத் தயாரித்துள்ளார்.
# கனகசபை குணரத்தினம்

## வாழ்க்கைச் சுருக்கம்

யாழ்ப்பாணம், அரியாலையைப் பிறப்பிடமாகக் கொண்டவர் குணரத்தினம். இவரது மூதாதையர் நல்லூரைச் சேர்ந்தவர்கள்.
# கனகசபை குணரத்தினம்

## திரைப்படத் துறையில்

பல இந்தியத் திரைப்படங்களை சிங்களத்துக்கு மொழிமாற்றம் செய்து வெளியிட்டு வந்த குணரத்தினம், இந்தியாவில் சிங்களத் திரைப்படங்கள் தயாரிப்பது நிறுத்தப்பட்டவுடன், 1953 ஆம் ஆண்டில் இலங்கையில் சொந்தமாக ஒரு திரைப்படக் கலையகம் ஒன்றைத் தொடங்கி சிங்களப் படங்களைத் தயாரிக்க ஆரம்பித்தார். சுஜாதா என்ற இவரது முதலாவது சிங்களத் திரைப்படம் பெரு வெற்றி பெற்றது. ஆரம்பித்த சில ஆண்டுகளுக்குள் 25 இற்கும் அதிகமான திரைப்படங்களைத் தயாரித்தார். சினிமாஸ் தியேட்டர்ஸ் என்ற நிறுவனத்தை ஆரம்பித்து நாடு முழுவதும் பல திரையரங்குகளை நிறுவினார். இதனால் இவர் பிரபலமாக "சினிமாஸ் குணரத்தினம்" என அழைக்கப்பட்டார். 1983ம் ஆண்டில் நாட்டில் தமிழர்களுக்கெதிராக இடம்பெற்ற கறுப்பு யூலை வன்முறையின் போது, கொழும்பின் புறநகரான எந்தளையில் அமைந்திருந்த குணரத்தினத்தின் விஜயா ஸ்டூடியோவும் எரிக்கப்பட்டது. இங்கு ஏராளமான சிங்கள, தமிழ்ப் படங்களின் மூலப் பிரதிகள் வைக்கப்பட்டிருந்தன. அனைத்தும் எரிந்து சாம்பலாகியது.
# கனகசபை குணரத்தினம்

## வேறு தொழிற் துறைகள்

திரைப்படத் தொழிலிடன், வேறு பல தொழிற்துறைகளிலும் குணரத்தினம் ஈடுபட்டார். குமிழ்முனை எழுதுகோல்களைத் தயாரித்தார். கேஜி ஃபௌண்டன் பென் அக்காலத்தில் பாடசாலை மாணவர்களிடையே பிரபலமானது. நெகிழிப் பொருட்கள், அஸ்பெஸ்டஸ் சிமெந்துப் பொருட்கள் தயாரிப்பு போன்ற பல தொழில்களை ஆரம்பித்து வெற்றி பெற்றார்.  
இவர் தலைவராக இருந்த நிறுவனங்கள்:
- சினிமாஸ் லிமிட்டெட்
- கேஜி கூட்டு நிறுவனங்கள்
- ஃபூஜி கிராபிக்சு சிலோன் லிமிட்டெட்
- ஃபோட்டோ கினா லிமிட்டெட்
# கனகசபை குணரத்தினம்

## மறைவு

கேஜி என அழைக்கப்பட்ட கே. குணரத்தினம் 1989 ஆம் ஆண்டில் நாட்டில் இடம்பெற்ற சிங்கள இளைஞர்களுக்கு எதிரான அரசு வன்முறைகளின் போது இவர் ஜனதா விமுக்தி பெரமுன தீவிரவாதிகளால் 1989 ஆகத்து 9 இல் கொழும்பில் சுட்டுக் கொல்லப்பட்டார்.
# கனகசபை குணரத்தினம்

## தயாரித்த சில சிங்களத் திரைப்படங்கள்

- சுஜாதா (සුජාතා, 1953)
- வரத கெகத (වරද කාගෙද?, 1954)
- ரதல பிலிருவ (රදළ පිළිරුව, 1954)
- தொஸ்தர (දොස්තර, 1956)
- துப்பதாகே துக்க (දුප්පතාගේ දුක, 1956)
- சுரயா (ශුරයා, 1957)
- சந்தேசய (සංදේශය, 1960)
- வீர விஜயா (වීර වීජය, 1960)
- அதட்ட வெதிய ஹெட்ட ஒந்தாய் (අදට වැඩිය හෙට හොඳයි, 1963)
- உடரட்ட மெனிக்கே (උඩරට මැණිකේ, 1963)
- தீவரயோ (ධීවරයෝ, 1964)
- சந்தியா (චණ්ඩියා, 1965)
- அல்லப்பு கெதர (අල්ලපු ගෙදර, 1965)
- ஒப துட்டு தா( ඔබ දුටු දා, 1966)
- சூர சௌரயா (සූර චෞරයා, 1967)
# பாரக்கந்து

**பாரக்குந்து** என்பது கன்னியாகுமரி மாவட்டம் மருதங்கோடு எனுமிடத்திலிருந்து மூன்று கிலோ மீட்டர் தொலைவிலுள்ள ஊராகும். திராவிட சிற்பக்கலை பாணியில் ,தென்னிந்திய இந்து கோவில்களை ஒத்திருக்கும் வகையில், ஓர் அழகான கத்தோலிக்க கிருத்துவ ஆலயம் கட்டப்பட்டுள்ளது.வழிபாட்டுக்குரிய இடத்திற்கு மேல் ஒரு ஸ்தூபி-தூண்- காணப்படுகிறது. உட்புறம் இந்து கோவில்களில் செதுக்கிப்பட்டு வைக்கப்பட்டுள்ள கல்தூண்களைப் போன்று ,கருங்கற்களாலான தூண்கள் உள்ளன.ஆலயத்தில் சலவைக் கற்களாலான சன்னல்களை கொண்டுள்ளன. சன்னலிலுள்ள பின்னற் பூ வேலைப்பாடுகளை கொண்ட சலவைக்கற்கள் அனைவராலும் வியப்புடன் பார்க்கப் படுகின்றன.  
நெசவுத் தொழில் பயிற்சிப் பள்ளி ஒன்று உள்ளது.பனைத்தொழில் ,அதனைச் சார்ந்த தொழில்களும் மக்களின் முக்கியத் தொழிலாகும்.கருப்புக்கட்டி உற்பத்தியும் சிறப்பாக நடைபெறுகிறது.  
தமிழ்நாடு மாவட்ட விவரச்சுவடி. -அரசு வெளியீடு. பக்கம் 1370
# தலைக்குளம்

**தலைக்குளம்** (Thalakkulam) என்பது இந்தியாவின் தமிழ்நாடு மாநிலத்தில் கன்னியாகுமரி மாவட்டம், கல்குளம் வட்டத்தில் அமைந்துள்ள ஓர் ஊர் ஆகும்.
ஆங்கிலேயருக்கு எதிராகக் குரல் கொடுத்த மாபெரும் புரட்சித் தலைவர் வேலுத்தம்பி தளவாய் பிறந்த இடமாகையால் இவ்விடம் சரித்திர முக்கித்துவம் வாய்ந்த்து. ஆங்கிலேயரால் அவரது பழைமையான வீடு அழிக்கப்பட்டது. பின்னர் அவரது உடன்பிறந்தார் மகள்களால் மறுபடியும் கட்டப்பட்டது. அவரது வீட்டில் அவர் பயன்படுத்திய பொருட்கள் காட்சிப் படுத்தப்பட்டுள்ளன.இக்கிராமம் மட்பாண்டப் பொருட்களுக்குப் பெயர்பெற்றது.
# விக்கிப்பீடியா:முதற்பக்கக் கட்டுரைகள்/ஜூன் 30, 2013

**வில்லியம் தாம்சன்** (1824-1907) அயர்லாந்தைச் சேர்ந்த கணிதமுறை இயற்பியல் அறிஞரும் பொறியியல் அறிஞரும் ஆவார். 19ம் நூற்றாண்டின் தலைசிறந்த அறிவியல் அறிஞர்களில் ஒருவராகக் கருதப்படுகின்றார். மின்காந்தவியல், வெப்பவியல் துறைகளில் பலதுறைகளில் சிறந்த பல ஆய்வுகள் செய்தவர். வெப்ப இயக்கவியலின் அடிப்படையில் தனிமுழு வெப்ப அளவீட்டு முறையை நிறுவ பரிந்துரைத்து ஆய்வுகள் நடத்தினார். இவர் பணியாற்றிய ஸ்காட்லாந்தில் உள்ள கிளாஸ்க்கோ பல்கலைக்கழகத்தை ஒட்டி ஓடும் *கெல்வின்* என்னும் பெயருடைய ஆற்றின் அடிப்படையில் இவருக்கு *கெல்வின் பிரபு* எனப் பட்டம் சூட்டப்பட்டது. தனிமுழு வெப்பநிலை அளவீட்டு முறை இவர் நினைவாக கெல்வின் வெப்ப அலகாகப் பயன்படுகின்றது. தொடக்கத்தில் மின்காந்தவியலில் ஆய்வுகள் செய்து இங்கிலாந்திற்கும், அமெரிக்காவிற்கும் இடையே தந்திக் கம்பிகள் அமைத்து வெற்றியடையச் செய்ய இவர் முயன்று தோல்விகண்டார். எனினும் இவரது விடா முயற்சியைப் பாராட்டி இவருக்கு 'சர்' பட்டம் வழங்கப்பட்டது. **மேலும்...**
---  
**திணிவு மையம்** அல்லது **வடிவுசார் மையம்** அல்லது **ஈர்ப்பு மையம்** என்பது, அவ்வடிவத்தை சம விலக்களவு கொண்ட இரு பகுதிகளாகப் பிரிக்கும் கோடுகள் அனைத்தும் வெட்டிக்கொள்ளும் புள்ளியாகும். வடிவவியலில் திணிவு மையம் என்பது ஒரு தளவுருவத்தின் இருபரிமாண வடிவம் ஆகும். சாதாரணமாக, திணிவு மையத்தை *X* -லுள்ள அனைத்துப் புள்ளிகளின் சராசரியாகக் கருதலாம். திணிவு மையத்தின் இந்த இருபரிமாண வரையறையை *n* -பரிமாணத்திற்கும் நீட்டிக்கலாம். *n* -பரிமாணத்திலுள்ள ஒரு பொருள் *X* -ன் திணிவுமையம் என்பது, அதனை சம விலக்களவு கொண்ட இரு பாகங்களாகப் பிரிக்கும் மீத்தளங்கள் வெட்டிக்கொள்ளும் புள்ளியாகும். இயற்பியலில், திணிவு மையம் என்பது ஒரு பொருளினுடைய வடிவத்தின் வடிவுசார் மையத்தைக் குறிக்கிறது. ஆனால் ஈர்ப்பு மையம் என்பது, அது பயன்படுத்தப்படும் இடத்தைப் பொறுத்து, வடிவுசார் மையத்தை மட்டுமல்லாது நிறை மையம் அல்லது புவியீர்ப்பு மையத்தையும் குறிக்கலாம். சாதாரணமாக, ஒரு பொருளின் நிறை மையம் (மற்றும் சீரான ஈர்ப்பு மண்டலத்தின் புவியீர்ப்பு மையம்) என்பது, அப்பொருளிலுள்ள அனைத்துப் புள்ளிகளின், அண்மை அடர்த்தி அல்லது தன்எடைகளால் எடையிடப்பட்ட சராசரியாகும். ஒரு பொருளின் அடர்த்தி சீரானதாக இருக்குமானால் அப்பொருளின் நிறை மையமும் அப்பொருளின் வடிவத்தின் திணிவு மையமும் ஒன்றாக இருக்கும். **மேலும்...**
# உண்மைப் படிமம்

ஒன்றில் இருந்து தோன்றும் உண்மை விம்பம்.
கீழே: குழிவாடி ஒன்றில் இருந்து தோன்றும் உண்மை விம்பம். இரு வரைபடங்களிலும், *f* - குவியப் புள்ளி, *O*&nbsp; பொருள், *I*&nbsp; விம்பம். நீலக் கோடுகள் ஒளிக்கதிர்கஐக் குறிக்கும்.]]  
ஒளியியலில், **உண்மைப் படிமம்** அல்லது **உண்மை விம்பம்** (*Real image*) என்பது தோற்ற அளவிலில்லாமல் உண்மையிலேயே இருப்பது. ஒளியியலில், படிமங்களை உண்மைப் படிமம், போலிப் படிமம் என இருவகையாகப் பார்க்கின்றோம். உண்மைப் படிமங்களைத் திரையில் பெறமுடியும். போலிப் படிமங்களை அவ்வாறு திரையில் பெறமுடியாது.
# வெள்ளையானை சாபம் தீர்த்த படலம்

**வெள்ளையானை சாபம் தீர்த்த படலம்** என்பது சிவபெருமானது அறுபத்து நான்கு திருவிளையாடல்களை விளக்கும் பரஞ்சோதி முனிவர் எழுதிய திருவிளையாடல் புராணம் நூலின் மதுரைக் காண்டத்தில் வருகின்ற இரண்டாவது படலமாகும். இப்படலம் இந்திரன் பழி தீர்த்த படலத்திலின் தொடர்ச்சியாக வருகிறது.
# வெள்ளையானை சாபம் தீர்த்த படலம்

## படலச் சுருக்கம்

இந்திரன் சிவலிங்கத்தினைப் பூசை செய்து விஸ்வரூபனை கொன்ற பழியிலிருந்து தப்பித்தபின், இந்திரலோகத்திற்கு தேவர்களுடன் சென்றார். அவ்வாறு இந்திரன் செல்லும் வழியில் இருந்த துர்வாசக முனிவர், சிவபெருமானை பூஜை செய்து கொண்டுவந்திருந்த தாமரை மலரை இந்திரனிடம் தந்தார். அதனை வாங்கிய இந்திரன் சிவபெருமானின் பூசை மலரினை ஐராவதம் மதகத்தில் வைத்தார். அதனை எனனவென்று அறியாத ஐராவதம் காலில் இட்டு அழித்தது.  
இதனால் கோபம் கொண்ட துர்வாசக முனிவர் ஐராவதத்தினை பூமியில் பிறக்கும் படி சாபமிட்டார். அதனால் பூமியில் அவதரித்த ஐராவதம், மற்ற யானைகளின் நிறத்தினை அடைந்து இந்திரன் உருவாக்கிய மதுரை கோயிலில் சிவலிங்கத்தினை வழிபட்டு வந்தது.
# நமசிவாய மாலை

**நமசிவாய மாலை** என்னும் நூல் பாட்டியல் கூறும் சிற்றிலக்கிய வகையில் வருக்கமாலை வகையினைச் சேர்ந்தது. 16 ஆம் நூற்றாண்டில் தோன்றிய நூல். நூல் அச்சாகவில்லை. ஏட்டுப்படிவத்தில் உள்ளது. இதில் காப்புச் செய்யுளும் 100 கண்ணிகளும் உள்ளன. [கௌ], [சௌ], [தௌ] எழுத்துக்களுக்கும், [ய], [வ] வரிசையில் உள்ள எழுத்துக்களுக்கும் பாடல்கள் இல்லை.  
ஒவ்வொரு பாடலும் 'நமசிவாய' என்னும் சொல்லுடன் முடிகிறது. "நமசிவாய என்பது இங்கு மந்திரமாக அல்லாமல் பெயராகவே வைக்கப்பட்டு விளியாக உள்ளது".
##### பாடல் - எடுத்துக்காட்டு
<poem>சத்தியும் சிவமும் ஆகித் தாணுமாய்ச் சகத்துக்கு எல்லாம்
முத்தியை அளிப்பாய் ஆகி முதல்வனே நமசிவாய</poem>  
<poem>பிறை பணி நடையினாலை பிஞ்ஞகா அடியார்க்கு எல்லாம்
குறைவு அற வாழ்வு அளிக்கும் கொற்றவா நமணிவாய</poem>  
##### அடிக்குறிப்பு
# நவரத்தின மாலை

**நவரத்தின மாலை** என்னும் நூல் 16 ஆம் நூற்றாண்டில் வாழ்ந்த குருஞான சம்பந்தரால் அவரது ஆசிரியர் ஞானப்பிரகாசரைப் போற்றிப் பாடப்பட்டது. [[கட்டளைக் கலித்துறையாலான ஒன்பது பாடல்கள் இதில் உள்ளன. இவரது ஞானப்பிரகாச மாலை நூலில் உள்ள அத்துணைச் சிறப்பு இதில் இல்லை.  
இந்த நூலில் முன்னோர் தொடர்
- என்னது யான் என்பதுவும் நான் பிறர் செய்தார் எனலும்
##### பாடல்- எடுத்துக்காட்டு
<poem>குருவாரம் தோறுமே வந்து உனைப் போற்றவும், கூறிய சொல்
கருவே நின் காயத்தை நீக்கினையால் அடியேன் தனக்கு
ஒரு வாசகம் இன்றி என்னைப் பிரிவது உனக்கு அழகோ
திருவாசகம் உரை ஞானப்ரகாச சிகாமணியே </poem>
# வார்ப்புரு:ConvertAbbrev/404

**404 Error:** Invalid or missing first parameter. The first parameter should be the dataset you wish to query, e.g. "ISO 3166-1", "ISO 639-2", etc. Shortcuts to datasets are also valid, e.g. "Countries" or "Languages". For a full set of supported datasets, click here.<noinclude></noinclude>
# காபாலிகர்

சைவசமயத்தின் ஒரு பிரிவான காபாலிக சைவநெறியை பின்பற்றுகின்றவர்கள் **காபாலிகர்** ஆவார்கள். **கபாலிகர்** என்றும் அழைப்பதுண்டு. இவர்கள் சைவச்சின்னங்களை அணிவதோடு, மண்டையோடு மற்றும் சூலம் ஆகியவர்களை தாங்கியவர்களாக இருப்பர்.  
இந்தியாவின் வடப்பகுதியில் வளர்ந்த நெறியாக கருதப்படும் காபாலிகம் தென்னகமான தமிழகத்திலும் வளர்ந்திருந்தது. சோழர்கள் காலத்தில் மற்ற சைவப்பிரிவுகளோடு காபாலிகளர்களும் தமிழகத்தில் இருந்துள்ளமைக்கான சான்றுகள் பாடல்களில் காணப்படுகின்றன.
# காபாலிகர்

### புதினங்களில்

வரலாற்று புதினமாக எழுத்தாளர் கல்கி எழுதிய சிவகாமியின் சபதம், பொன்னியின் செல்வன் போன்ற நாவல்களில் காபாலிகள் தமிழ்நாட்டில் வசிப்பதாக கற்பனையாக எழுதப்பட்டுள்ளன. உண்மை என்றால் ஆதாரம் இணைக்க
# திருவிசநல்லூர் யோகநந்தீசுவரர் கோயில்

**யோகநந்தீசுவரர் கோயில்** திருஞான சம்பந்தரால் தேவாரம் பாடல் பெற்ற சிவத்தலமாகும். இத்தலத்தின் மூலவர் யோகநந்தீஸ்வரர், தாயார் சவுந்தரநாயகி. இத்தலத்தின் தலவிருட்சமாக வில்வம் மரமும், தீர்த்தமாக எட்டு தீர்த்தங்களும் அமைந்துள்ளன. தேவாரப் பாடல் பெற்ற தலங்களில் சோழ நாடு காவிரி வடகரைத் தலங்களில் அமைந்துள்ள 43வது சிவத்தலமாகும். இத்தலம் தஞ்சாவூர் மாவட்டத்தில் அமைந்துள்ளது.. மகான் ஸ்ரீதர வெங்கடேச அய்யாவாள், உய்யவந்த தேவநாயனார் ஆகியோர் அவதரித்த தலம்.
# திருவிசநல்லூர் யோகநந்தீசுவரர் கோயில்

## தலத்தைப் பாடியோர்

திருஞானசம்பந்தர் இத்தலத்தைப் பற்றிப் பின்வருமாறு பாடியுள்ளார்.  
அரவும்மலை புனலும்மிள  
மதியும்நகு தலையும்  
விரவுஞ்சடை யடிகட்கிடம்  
விரிநீர்விய லூரே.
# திருவிசநல்லூர் யோகநந்தீசுவரர் கோயில்

## அமைவிடம்

கும்பகோணத்திற்குக் கிழக்கே நான்கு மைல் தூரத்தில் இவ்வூர் உள்ளது. திருவிடைமருதூர்-வேப்பத்தூர் சாலையில் சென்றால் கோயிலை அடையலாம். திருவியலூர், திருவிசலூர், திருவிசநல்லூர் என்ற பல பெயர்களில் இவ்வூர் அழைக்கப்பெறுகிறது. திருவிசலூர் என்ற பெயரில் தஞ்சாவூர் மாவட்டத்தில் பல ஊர்கள் காணப்படுவதால் இவ்வூரை **பண்டாரவாடை திருவிசநல்லூர்** என்றும் அழைக்கின்றனர்.
# திருவிசநல்லூர் யோகநந்தீசுவரர் கோயில்

## தல சிறப்பு

இத்தலம் நந்தியுடன் தொடர்புடைய ரிசப ராசி தலமாக விளங்குகிறது. பொதுவாக எல்லா சிவத்தலங்களிலும் உள்ளே நுழைந்தவுடன் கொடி மரம் முதலில் இருக்கும். பின்னர் பலிபீடம், நந்தி என்று இருக்கும். ஆனால் இத்தலத்தில் நந்தி முதலில் இருக்கும். ஒரு கால் எடுத்து எழுந்த பாவனையிலும், திரும்பி வாசலைப் பார்த்த நிலையிலும் இருக்கும். இறைவன் ஏழு முனிவர்களுக்கு அடைக்கலம் கொடுத்ததால் அவருடைய லிங்கத் திருமேனியில் எழு சடைகள் இருக்கின்றன. இவரை வழிபட குரு தோஷம் நீங்கும். குருவின் அருள் கிடைக்கும்.
# திருநீலக்குடி நீலகண்டேஸ்வரர் கோயில்

**நீலகண்டேஸ்வரர் கோயில்** என்பது தமிழ்நாடு மாநிலத்தின் திருநாவுக்கரசரால் தேவாரம் பாடல் பெற்ற சோழ நாடு காவிரி தென்கரையில் அமைந்துள்ள சிவத்தலமாகும். இத்தலத்தின் மூலவர் நீலகண்டேசுவரர், தாயார் ஒப்பிலாமுலையாள் ஆவர். இத்தலத்தின் தலவிருட்சமாக ஐந்து இலை வில்வ மரமும், பலாமரமும் உள்ளன. தீர்த்தமாக தேவிதீர்த்தம் அமைந்துள்ளது.
# திருநீலக்குடி நீலகண்டேஸ்வரர் கோயில்

## அமைவிடம்

இத்தலம் தமிழ்நாடு தஞ்சாவூர் மாவட்டத்திலுள்ள திருநீலக்குடி எனும் ஊரில் அமைந்துள்ளது. கும்பகோணம் - காரைக்கால் சாலையில் கும்பகோணத்தை அடுத்து உள்ளது. இத்தலம் பழங்காலத்தில் தென்னலக்குடி என்று அழைக்கப்பட்டுள்ளது. மேலும் இத்தலம் தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 32ஆவது சிவத்தலமாகும்.
# திருநீலக்குடி நீலகண்டேஸ்வரர் கோயில்

## அமைப்பு

ராஜகோபுரத்தைக் கடந்து உள்ளே செல்லும்போது கொடி மரம், பலிபீடம், நந்தி மண்டபம் உள்ளது. மூலவர் சன்னதியின் இடப்புறத்தில் இரு அம்மன் சன்னதிகள் உள்ளன. முதல் சன்னதியில் தவக்கோலம்மையும், இரண்டாவது சன்னதியில் அழகாம்பிகையும் உள்ளனர். இருவர் சன்னதியின் முன்பாகவும் பலிபீடமும், நந்தியும் உள்ளன. திருச்சுற்றில் சண்டிகேஸ்வரி சன்னதி உள்ளது. கோயிலின் எதிரே கோயில் குளம் உள்ளது. முன் மண்டபத்தில் மார்க்கண்டேயர், நால்வர், சூரியன், பைரவர் உள்ளனர். மண்டபத்தின் வலப்புறம் பிரம்மலிங்கத்தைக் கொண்ட முக்தி மண்டபமும், இடப்புறம் நடராஜர் சன்னதியும் நவக்கிரக சன்னதியும் உள்ளன. மூலவர் கருவறைக்கு முன்பாக நந்தி, பலிபீடம் காணப்படுகிறது. வெளியே வலப்புறம் நர்த்தன விநாயகரும் இடப்புறம் முருகனும் உள்ளனர். கருவறை கோஷ்டத்தில் தட்சிணாமூர்த்தி மட்டும் உள்ளார். உள் திருச்சுற்றில் வலப்புறம் வாகனங்கள் உள்ளன. அடுத்து கன்னிமூலை கணபதி மற்றும் மார்க்கண்டேயர் சன்னதி, பாலசுப்ரமணியர் சன்னதி, வள்ளி தெய்வானையுடன் கூடிய சுப்பிரமணியர் சன்னதி, காசி விசுவநாதர் விசாலாட்சி சன்னதி, சரஸ்வதி சன்னதி, மகாலட்சுமி சன்னதி ஆகிய சன்னதிகள் உள்ளன. வெளிச்சுற்றில் துர்க்கையம்மன் சன்னதி உள்ளது. சூரியனை மையமாக வைத்து அனைத்து கோள்களின் இயக்கம் நடைபெறுவதால் வான சாத்திர அடிப்படையில் இக்கோயிலின் நவக்கிரக அமைப்பு உள்ளது.
# திருநீலக்குடி நீலகண்டேஸ்வரர் கோயில்

## பாடியோர்

திருநாவுக்கரசர் இத்தலப் பெருமானைப் பின்வருமாறு போற்றிப் பாடுகிறார்.  
"வைத்த மாடும் மனைவியும் மக்கள்நீர்  
செத்த போது செறியார் பிரிவதே  
நித்த நீலக் குடியர னைந்நினை  
சித்த மாகிற் சிவகதி சேர்திரே."
# திருநீலக்குடி நீலகண்டேஸ்வரர் கோயில்

## திருநீலக்குடி சப்தஸ்தானம்

திருநீலக்குடி சப்தஸ்தானத்தில் திருநீலக்குடி, இலந்துறை, ஏனாதிமங்கலம், திருநாகேஸ்வரம், திருபுவனம், திருவிடைமருதூர் மற்றும் மருத்துவக்குடி ஆகிய ஏழூர்த் தலங்கள் அடங்கும்.
# ஆடுதுறை ஆபத்சகாயேசுவரர் கோயில்

**ஆபத்சகாயேசுவரர் கோயில்** திருஞானசம்பந்தர், திருநாவுக்கரசர் ஆகியோரால் தேவாரப் பாடல் பெற்ற தலங்களில் சோழ நாடு காவிரி தென்கரைத் தலங்களில் 31ஆவது சிவத்தலமாகும். பவள மல்லிகை இத்தலத்தின் தலவிருட்சமாக உள்ளது.
# ஆடுதுறை ஆபத்சகாயேசுவரர் கோயில்

## அமைவிடம்

தென் குரங்காடுதுறை என்னும் ஆடுதுறை தஞ்சாவூர் மாவட்டத்தில் மயிலாடுதுறை-கும்பகோணம் சாலையில் இத்தலம் உள்ளது.
# ஆடுதுறை ஆபத்சகாயேசுவரர் கோயில்

## அமைப்பு

ராஜகோபுரத்தைக் கடந்து உள்ளே செல்லும்போது விநாயகர் உள்ளார். அடுத்த பலிபீடம், நந்தி மண்டபம் உள்ளது. ராஜகோபுரத்தின் வலப்புறம் மூத்த விநாயகர் உள்ளார். கோயிலின் இடப்புறத்தில் அம்மன் சன்னதி உள்ளது. சன்னதியின் இருபுறமும் துவாரபாலகிகள் உள்ளனர். எதிரே நந்தி, பலிபீடம் உள்ளன. அடுத்துள்ள கோபுரத்தை அடுத்துள்ள திருச்சுற்றில் ஞானசம்பந்தர், நாவுக்கரசர், சுந்தரர், மாணிக்கவாசகர் உள்ளனர். மண்டபத்தில் நடராஜர் சன்னதியும் நவக்கிரக சன்னதியும் உள்ளன. அம்மண்டபத்தில் பைரவர், சனீஸ்வரர் உள்ளார். மூலவர் கருவறைக்கு முன்பாக நந்தி, பலிபீடம் காணப்படுகிறது. வெளியே இரு பக்கங்களிலும் துவாரபாலகர்கள் உள்ளனர். கருவறை கோஷ்டத்தில் கோஷ்ட விநாயகர், நடராஜர், அகத்தியர், செம்பியன் மகாதேவி, ஆபத்சகாயேஸ்வரர், தட்சிணாமூர்த்தி, பிரம்மா விஷ்ணுவுடன் அண்ணாமலையார், பிரம்மா, பிச்சாண்டவர், கங்காதரர், விஷ்ணுதுர்க்கை ஆகியோர் உள்ளனர். அருகே துர்க்கையம்மன் சன்னதி உள்ளது. திருச்சுற்றில் வாயுமூர்த்தி, மகாகணபதி, காசி விநாயகர் சன்னதி, சுக்ருவன், ஆபத்சகாயேஸ்வரர், பவளக்கொடியம்மை சன்னதி, வள்ளி தெய்வ்னையுடன் கூடிய முருகன் சன்னதி, இந்திரலிங்க சன்னதி, குபேரலிங்க சன்னதி, கஜலட்சுமி சன்னதி ஆகிய சன்னதிகள் உள்ளன.
# ஆடுதுறை ஆபத்சகாயேசுவரர் கோயில்

## இறைவன்,இறைவி

இத்தலத்தின் மூலவர் ஆபத்சகாயேஸ்வரர், தாயார் பவளக்கொடியம்மை.